
SIESIKŲ SENIŪNIJOS SPECIALISTO PAREIGYBĖS APRAŠYMAS

I SKYRIUS
 PAREIGYBĖ

1. Siesikų seniūnijos specialisto pareigybė (toliau – specialistas) yra priskirta specialistų grupei (0,5 pareigybės). 
2. Pareigybės lygis – B.
	3. Specialisto pareigybė reikalinga padėti seniūnui spręsti klausimus, susijusius su seniūnijos funkcijų vykdymu personalo ir dokumentų valdymo srityse.

II SKYRIUS
SPECIALŪS REIKALAVIMAI ŠIAS PAREIGAS  EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. turėti ne žemesnį kaip aukštesnįjį arba specialųjį vidurinį išsilavinimą, įgytą iki 1995 metų;
4.2. išmanyti Lietuvos Respublikos įstatymus, Vyriausybės nutarimus, kitus teisės aktus, reglamentuojančius dokumentų rengimą, tvarkymą, apskaitą ir archyvavimą, darbo santykius, asmens duomenų apsaugą;
4.3. būti susipažinęs savivaldybės administracijos ir seniūnijos nuostatais bei kitais teisės aktais, reglamentuojančiais pareiginiuose nuostatuose numatytų funkcijų vykdymą;
4.4. turėti kompiuterinio raštingumo įgūdžius: dirbti kompiuteriu MS Word, MS Outlook, Internet Explorer programomis, teisės aktų paieškos sistemomis.

III SKYRIUS
 ŠIAS PAREIGAS EINANČIO DARBUOTOJO FUNKCIJOS
	
5. Šias pareigas einantis darbuotojas vykdo šias funkcijas:
5.1. seniūnui pavedus registruoja dokumentus dokumentų valdymo sistemoje „Kontora“;
5.2. registruoja ir tvarko PVM sąskaitas-faktūras;
	5.3. tikrina degalų  apskaitą ir kelionės lapų užpildymą transporto valdymo ir kontrolės sistemoje, esant neatitikimams juos koreguoja, registruoja ir perduoda Apskaitos skyriui;
	5.4. veda atsargų panaudojimo apskaitą, teikia dokumentus atsargų, pripažinto nereikalingu arba netinkamu naudoti trumpalaikio turto nurašymo aktus Apskaitos skyriui;
5.5. pagal pareikalavimą rengia ataskaitas, pateikia dokumentus ir registrus seniūnui, auditoriams, mokesčių administratoriams, valstybės ir savivaldybės institucijoms;
5.6. pagal poreikį priima prašymus iš seniūnijos gyventojų socialinėms išmokoms ir paslaugoms gauti;
5.7. pagal pavestas funkcijas suveda paslaugų gavėjų duomenis į Socialinės paramos informacinę sistemą (SPIS), juos koreguoja;
5.8. rengia pranešimus apie visuomenei naudingų darbų atlikimą;
5.9. pagal poreikį teikia informaciją rinkliavų klausimais;
5.10. nesant vyresniojo specialisto registruoja seniūnijoje gaunamus ir siunčiamus dokumentus dokumentų valdymo sistemoje „Kontora“; registruoja ir išduoda leidimus laidoti; priima gyventojų prašymus;
5.11. bendradarbiauja su seniūnijos teritorijoje registruotomis (veikiančiomis) NVO, kaimo bendruomenėmis kitomis ne pelno siekiančiomis organizacijomis;
	5.12. vykdo kitus nenuolatinio pobūdžio seniūno pavedimus, neprieštaraujančius teisės aktams, siekiant seniūnijos uždavinių įgyvendinimo.
	


IV SKYRIUS
ATSAKOMYBĖ IR PAVALDUMAS

	6. Specialistas yra tiesiogiai pavaldus seniūnui.
	7. Specialistas yra atsakingas už savalaikį ir kokybišką savo funkcijų vykdymą. Už pavestų uždavinių ir funkcijų netinkamą vykdymą atsako teisės aktų nustatyta tvarka.
	8. Drausmines nuobaudas, skatinimus ir apdovanojimus Lietuvos Respublikos darbo kodekso nustatyta tvarka skiria savivaldybės administracijos direktorius seniūno teikimu.

